OpenLLM-France/wikimedia huggingface dataset:
# Arconville

Arconville és un municipi francès situat al departament de l'Aube i a la regió del Gran Est. L'any 2007 tenia 118 habitants.

## Demografia
### Població

El 2007 la població de fet d'Arconville era de 118 persones. Hi havia 48 famílies de les quals 12 eren unipersonals (4 homes vivint sols i 8 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 51 eren l'habitatge principal de la família, 4 eren segones residències i 8 estaven desocupats. Tots els 63 habitatges eren cases. Dels 51 habitatges principals, 45 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 11 tenien dues cambres, 8 en tenien tres, 9 en tenien quatre i 23 en tenien cinc o més. 13 habitatges disposaven pel capbaix d'una plaça de pàrquing. A 23 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Arconville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 8 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 12 |
| 12 | 40 a 44 | 8 |
| 0 | 35 a 39 | 4 |
| 4 | 30 a 34 | 4 |
| 4 | 25 a 29 | 8 |
| 8 | 20 a 24 | 0 |
| 14 | 15 a 19 | 4 |
| 8 | 10 a 14 | 8 |
| 8 | 5 a 9 | 0 |
| 4 | 0 a 4 | 12 |

## Economia

El 2007 la població en edat de treballar era de 76 persones, 65 eren actives i 11 eren inactives. De les 65 persones actives 63 estaven ocupades (30 homes i 33 dones) i 2 estaven aturades (1 home i 1 dona). De les 11 persones inactives 7 estaven jubilades, 2 estaven estudiant i 2 estaven classificades com a «altres inactius».

### Ingressos

El 2009 a Arconville hi havia 48 unitats fiscals que integraven 103,5 persones, la mediana anual d'ingressos fiscals per persona era de 19.116 €.

### Activitats econòmiques

L'any 2000 a Arconville hi havia 18 explotacions agrícoles que ocupaven un total de 440 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques d'Arconville a l'INSEE.
* Évolution et structure de la population Fitxa amb el detall de dades d'Arconville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Associació Esportiva Pallars

Associació Esportiva Pallars (AE Pallars) és un club de piragüisme català fundat a mitjans de la dècada del 1960. Anualment, organitza el Ral·li Internacional de la Noguera Pallaresa.

## Referències

* ↑ «Associació Esportiva Pallars». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Associació Esportiva Pallars - Lloc web oficial
# Atelopus flavescens

Atelopus flavescens és una espècie d'amfibi que viu a la Guaiana Francesa.
Està amenaçada d'extinció per la pèrdua del seu hàbitat natural.

## Referències

* Lescure, J., Marty, C., Boistel, R., Lötters, S., La Marca, E., Reynolds, R., Hoogmoed, M., MacCulloch, R., Gaucher, P. & Lötters, S. 2004. Atelopus flavescens. Llista Vermella d'Espècies Amenaçades de la UICN 2006. Consulta: 9 d'abril del 2008.
# Atelopus epikeisthos

Atelopus epikeisthos és una espècie d'amfibi pertanyent a la família dels bufònids descoberta el 1989 i de la qual no hi ha cap registre confirmat des del 2002.

## Descripció

Es pot diferenciar d'altres espècies similars per una combinació única de característiques morfològiques i patrons de color.

## Reproducció

Encara que la seua biologia reproductiva no es coneix, hom creu que el desenvolupament larval té lloc als rierols.

## Hàbitat i distribució geogràfica

Només se'n té constància a la localitat tipus, la qual es troba a 7 km a l'est de Chachapoyas (l'est de la serralada Central, la regió de l'Amazones, el nord del Perú). Es va descobrir en un petit romanent de bosc humit montà amb vegetació de falgueres arborescents al costat d'un rierol permanent d'un petit barranc situat a la vora de la carretera que mena de Chachapoyas a Molinopampa, el qual desemboca al riu Soche (afluent del riu Utcubamba, essent aquest darrer tributari del riu Marañón). Probablement, és una espècie ripària com moltes altres del mateix gènere en ambients similars.

## Principals amenaces

Vers l'any 2002, el bosc on va ser trobada es va gairebé aclarir per a destinar les terres al conreu del panís i pastures. A més, sembla segur que, a l'igual d'altres espècies d'Atelopus, és susceptible a la malaltia de la quitridiomicosi.

## Referències

* ↑ Duméril i Bibron, 1841, Erp. Gen., 8': 660.
* 1 2 3 4 5 6 7 Lötters, S., R. Schulte i W. E. Duellman, 2005. A new and critically endangered species of Atelopus from the Andes of northern Peru (Anura: Bufonidae). Revista Española de Herpetología, 18: 101–109.
* ↑ Catalogue of Life Arxivat 2014-04-13 a Wayback Machine. (anglès)
* ↑ Encyclopedia of Life (anglès)
* ↑ The Taxonomicon (anglès)
* ↑ AmphibiaWeb (anglès)
* ↑ César Aguilar, César Ramírez, Dani Rivera, Karen Siu-Ting, Juana Suarez i Claudia Torres, 2010. Anfibios andinos del Perú fuera de Áreas Naturales Protegidas: amenazas y estado de conservación. Rev. peru. biol. 17(1): 005- 028 (abril del 2010). «Enllaç».
* ↑ GBIF (anglès)

## Enllaços externs

* BioLib (anglès)
* CalPhotos (anglès)
* Frost, Darrel R., 2014. Amphibian Species of the World: an Online Reference. Version 6.0 American Museum of Natural History, Nova York (anglès)
# Atelopus franciscus

Atelopus franciscus és una espècie d'amfibi que viu a la Guaiana Francesa.

## Referències

* Lescure, J., Marty, C., Born, M., Boistel, R., Reynolds, R., Hoogmoed, M., MacCulloch, R., Gaucher, P. & Lötters, S. 2004. Atelopus franciscus. Llista Vermella d'Espècies Amenaçades de la UICN 2006. Consulta: 9 d'abril del 2008.
# Arfvedsonita

* Johan A. Arfvedson, químic suec que dona nom a aquest mineral.
L'arfvedsonita és un mineral de la classe dels silicats. Va ser descoberta l'any 1823 al fiord Kangerluarsuk, Ilímaussaq, Narsaq, Kujalleq, Groenlàndia, i rep el seu nom del químic suec Johan A. Arfvedson (1792-1841). Pertany i dona nom al grup del nom arrel arfvedsonita.

## Característiques

L'arfvedsonita és un aluminosilicat de sodi i ferro. El ferro que conté és de dos tipus de cations, ferro(3+) i ferro(2+), que no ocupen la mateixa posició en l'estructura cristal·lina perquè són de diferent grandària, podent ser el ferro(2+) substituït per magnesi. Així, es formen les diferents espècies del grup arfvedsonita de minerals. La seva fórmula és [Na][Na₂][Fe₄$^{2+}$Fe$^{3+}$]Si₈O$_{22}$(OH)₂ i cristal·litza en el sistema monoclínic, normalment en hàbit fibrós.

## Formació

Es troba en roques ígnies, sobretot granits alcalins i sienites alcalines. Pot tenir associats els següents minerals: nefelina, albita, egirina, riebeckita o quars. És un mineral amb una distribució molt limitada comparada amb la resta dels amfíbols, només s'hi pot trobar en roques ígnies molt riques en sodi. Es localitza al Quebec (Canadà), al sud de Groenlàndia, a la península de Kola (Rússia) i a Noruega.

## Referències

* ↑ «Arfvedsonite» (en anglès). Mindat. [Consulta: 15 agost 2015].
* ↑ «Arfvedsonite Root Name» (en anglès). Mindat. [Consulta: 15 agost 2015].
# Arfonts

Arfonts (en francès Arfons) és un municipi del departament francès del Tarn, a la regió d'Occitània.

## Geografia

Arfons és una vil·la típica de muntanya, amb els seus terrats de pissarra, situada a la Muntanya Negra, a l'extrem sud del Massís Central francès.

## Origen del nom

El seu nom, Arfonts, ve del llatí Orbi fontes, és a dir, fonts amagades, i se li hauria donat a causa de les nombroses fonts d'aigua que l'envolten i que van ser objecte de culte a l'època dels romans.

## Demografia

Evolució demogràfica :
| 1846 | 1962 | 1968 | 1975 | 1982 | 1990 | 1999 | 2007 | 2018 |
| 1497 | 340 | 420 | 212 | 179 | 177 | 176 | 186 | 164 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2020 | Alain Couzinié | PS |
| 2020- | Gérard Pinel | |

## Referències

* ↑ Toponímia occitana

## Enllaços externs

* Arfons a la web de l'Institut géographique national Arxivat 2007-03-11 a Wayback Machine.
* Informació turística
* Web del Comité de Festes d'Arfons
# Atàrries

Atàrries (Atarrhias) fou un general macedoni que apareix esmentat per Quint Curci a les guerres d'Alexandre el Gran, i al qual Cassandre va enviar amb un exèrcit per rebutjar la invasió de Macedònia per Aecides de l'Epir el 317 aC.

## Referències

* Història d'Alexandre el Gran, vol. II: llibres V-VII per Quint Curci, Fundació Bernat Metge ISBN 8472259188 ISBN 9788472259188
# Attack

"Attack" és el primer single del quartet de rock 30 Seconds to Mars, de l'àlbum A Beautiful Lie.

## Posició a les llistes

| Any | Llista (2005) | Posició |
| 2005 | UK Singles Chart | 48 |
| 2005 | U.S. Billboard Modern Rock Tracks | 22 |
| 2005 | U.S. Billboard Mainstream Rock Tracks | 38 |
| 2005 | Virgin Chart | 1 |
| 2005 | Australian Singles Chart | 90 |
| 2005 | Portugal Singles Chart | 73 |
| 2005 | Argentina Singles Chart | 92 |
| 2005 | Europe Top 20 | 16 |

## Referències

* ↑ «Hot Modern Rock Tracks - Attack». Billboard. [Consulta: 14 maig 2009].
* ↑ «Hot Mainstream Rock Tracks - Attack». Billboard. [Consulta: 14 maig 2009].

## Enllaços externs

* (anglès) 30SecondsToMars.com: Web Oficial de 30 Seconds to Mars
Viccionari
# Auburn (Nova York)

Auburn és una ciutat del Comtat de Cayuga a l'Estat de Nova York dels Estats Units d'Amèrica

## Demografia

Segons el cens dels Estats Units del 2000 Auburn tenia 28.574 habitants, 11.411 habitatges, i 6.538 famílies. La densitat de població era de 1.315 habitants per km².
Dels 11.411 habitatges en un 28,1% hi vivien nens de menys de 18 anys, en un 37,3% hi vivien parelles casades, en un 14,7% dones solteres, i en un 42,7% no eren unitats familiars. En el 36,3% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,8% tenia menys de 18 anys, un 9,3% entre 18 i 24, un 30,3% entre 25 i 44, un 19,8% de 45 a 60 i un 17,8% 65 anys o més.
L'edat mitjana era de 37 anys. Per cada 100 dones de 18 o més anys hi havia 97,8 homes.
La renda mitjana per habitatge era de 30.281 $ i la renda mitjana per família de 41.169 $. Els homes tenien una renda mitjana de 32.349 $ mentre que les dones 23.330 $. La renda per capita de la població era de 17.083 $. Entorn del 12,5% de les famílies i el 16,5% de la població estaven per davall del llindar de pobresa.
Fou la ciutat de naixement del metge Frederick F. Russell i del pintor Charles Loring Elliott.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Auburn (Nebraska)

Auburn és una població dels Estats Units a l'estat de Nebraska. Segons el cens del 2000 tenia 3.350 habitants.

## Demografia

Segons el cens del 2000, Auburn tenia 3.350 habitants, 1.479 habitatges, i 924 famílies. La densitat de població era de 845,4 habitants per km².
Dels 1.479 habitatges en un 29,1% hi vivien nens de menys de 18 anys, en un 50,4% hi vivien parelles casades, en un 9,5% dones solteres, i en un 37,5% no eren unitats familiars. En el 33,3% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,86.
Per edats la població es repartia de la següent manera: un 24,3% tenia menys de 18 anys, un 7,3% entre 18 i 24, un 26,4% entre 25 i 44, un 22,5% de 45 a 60 i un 19,4% 65 anys o més.
L'edat mediana era de 40 anys. Per cada 100 dones de 18 o més anys hi havia 86 homes.
La renda mediana per habitatge era de 34.207 $ i la renda mediana per família de 46.563 $. Els homes tenien una renda mediana de 35.719 $ mentre que les dones 18.246 $. La renda per capita de la població era de 18.523 $. Aproximadament el 7,2% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Arnara

Arnara és un comune (municipi) de la província de Frosinone, a la regió italiana del Laci, situat a uns 80 km al sud-est de Roma i a uns 6 km al sud-est de Frosinone.
Arnara limita amb els municipis de Ceccano, Frosinone, Pofi, Ripi i Torrice.
A 1 de gener de 2019 tenia 2.278 habitants.

## Llocs d'interès

Hi ha un castell d'origen medieval.

## Ciutats agermanades

* Bistra, Croàcia

## Referències

* ↑ http://dati.istat.it/Index.aspx?QueryId=18544 Istat - Resident population on 1st January

## Enllaços externs

* lloc web oficial (italià)
# Austin Amelio

Austin Amelio (Austin, 27 d’abril de 1988) és un actor estatunidenc. Conegut pel seu paper de Dwight a The Walking Dead i Fear the Walking Dead. Va començar la seva carrera interpretativa participant en diversos curtmetratges.

## Primera vida i carrera

Amelio va començar la seva carrera en diversos curtmetratges. Els seus papers més destacats són Dwight a The Walking Dead i Nesbit a Everybody Wants Some!!.

### Fons de monopatí

Amelio era un àvid skateboarder, filmant una part a Austin i Texas al voltant de The Devil's Toy (2011). Va ser patrocinat per No Comply Skate Shop i va rebre breument productes gratuïts de les sabates Osiris com a pilot patrocinat per flux. En un moment donat, Amelio va sol·licitar el patrocini de la marca Organica de Karl Watson, que també va rebre una baralla gratuïta i alguns consells duradors de la skateboarder senior de la zona de la badia. A l'abril de 2017, Amelio va aparèixer al podcast de skate de The Nine Club organitzat per Chris Roberts, Roger Bagley i Kelly Hart. Anteriorment va ser entrevistat per Transworld Skateboarding.

## Filmografia
### Cinema

| Any | Títol | Paper | Notes |
| 2010 | Potluck | Vincent Lowe | Curt Pel·lícula |
| 2011 | The Devil's Toy | Himself | |
| 2013 | A Kiss Before You Go | Man #2 | Curt Pel·lícula |
| 2014 | Over Again | David | Curt Pel·lícula |
| 2014 | Wind & Rain | John | |
| 2014 | Putting the Dog to Sleep | Thomas | Curt Pel·lícula |
| 2016 | Everybody Wants Some!! | Nesbit | |
| 2016 | Cabin Crew | Billy | |
| 2017 | Song to song | BV's Brother | |
| 2023 | Hit Man | Jasper | |

### Televisió

| Any | Títol | Paper | Notes |
| 2014 | Deliverance Creek | Soldier | Pel·lícula de televisió |
| 2015–2018 | The Walking Dead | Dwight | 22 episodis |
| 2019–2023 | Fear the Walking Dead | Dwight | 32 episodis |

## Referències

* ↑ «Austin Amelio». Hollywood Life, 28-03-2016. [Consulta: 13 novembre 2016].
* ↑ «AMC REVEALS IDENTITY OF AUSTIN AMELIO'S CHARACTER IN THE WALKING DEAD». The Nerdist Podcast. Arxivat de l'original el 27 novembre 2015. [Consulta: 17 setembre 2016].
* ↑ «Walking Dead' Promotes 4 to Series Regular for Season 7 (Exclusive)». The Hollywood Reporter. [Consulta: 17 setembre 2016].
* ↑ «The Walking Dead's Dwight (Austin Amelio) Explains That Crazy Ending With Daryl». Us Weekly. [Consulta: 17 setembre 2016].
* 1 2 «Dwight speaks! Austin Amelio on playing the new Walking Dead villain». Entertainment Weekly. [Consulta: 17 setembre 2016].
* ↑ «The Walking Dead's Dwight (Austin Amelio) Explains That Crazy Ending With Daryl». Us Weekly. [Consulta: 17 setembre 2016].
* ↑ «Review: In 'Everybody Wants Some!!,' Casual Sex and Casual Philosophizing». The New York Times. [Consulta: 17 setembre 2016].
* ↑ Calvin Millar. «Austin Amelio - The Devils Toy», 03-02-2011. [Consulta: 24 juny 2017].
* 1 2 «Austin Amelio» (en anglès americà). [Consulta: 24 juny 2017].
* ↑ «Interview With The Walking Dead's Austin Amelio | TransWorld SKATEboarding» (en anglès). TransWorld SKATEboarding, 21-04-2017 [Consulta: 24 juny 2017].
# Austin (Indiana)

Austin és una població dels Estats Units a l'estat d'Indiana. Segons el cens del 2000 tenia 4.724 habitants.

## Demografia

Segons el cens del 2000, Austin tenia 4.724 habitants, 1.793 habitatges, i 1.308 famílies. La densitat de població era de 750,6 habitants per km².
Dels 1.793 habitatges en un 36,8% hi vivien nens de menys de 18 anys, en un 51% hi vivien parelles casades, en un 16,8% dones solteres, i en un 27% no eren unitats familiars. En el 22,6% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,1% tenia menys de 18 anys, un 10,5% entre 18 i 24, un 30% entre 25 i 44, un 20,6% de 45 a 60 i un 9,8% 65 anys o més.
L'edat mediana era de 32 anys. Per cada 100 dones de 18 o més anys hi havia 95,4 homes.
La renda mediana per habitatge era de 28.495 $ i la renda mediana per família de 33.267 $. Els homes tenien una renda mediana de 28.468 $ mentre que les dones 21.580 $. La renda per capita de la població era de 12.431 $. Entorn del 16,6% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Austin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Austin». American Fact Finder. Oficina del Cens dels Estats Units, 12-01-2010.
# BARTOC

El Basic Register of Thesauri, Ontologies & Classifications (BARTOC), en català, "Registre bàsic de tesaurus, ontologies i classificacions", és una base de dades de vocabularis controlats. El seu objectiu principal és documentar en un mateix lloc i amb intenció exhaustiva, tota mena de sistemes d’organització del coneixement (KOS), com ara sistemes de classificació, tesaurus i catàlegs d’autoritats per tal d’aconseguir-ne una major visibilitat, ressaltar les seves característiques, fer-los consultables i comparables, i afavorir l’intercanvi de coneixement. A diferència d'altres registres de terminologia, BARTOC inclou qualsevol mena de KOS de qualsevol àrea temàtica, en qualsevol idioma, format de publicació i qualsevol forma d'accessibilitat. A més, recull una llista d'altres registres de terminologia.
La creació de BARTOC va estar motivada per dos àmbits dins de la biblioteconomia i documentació: l'elaboració de bibliografies i l'ensenyament de l'alfabetització informacional. Des del seu llançament el novembre de 2013, BARTOC ha recopilat informació sobre uns 3.500 vocabularis controlats i gairebé 100 repertoris de terminologia. Prop de 140 dels vocabularis inventariats, contenen el català. Un estudi comparatiu de tipus i registres de terminologia va confirmar que BARTOC contenia "una quantitat relativament suficient de metadades". El seu contingut està disponible en accés obert.
El manteniment de BARTOC el porta a terme un equip internacional d'editors, d'una dotzena de països d'arreu del món. BARTOC ha estat reconegut per la International Society for Knowledge Organization (ISKO).
El novembre de 2020, la implementació de BARTOC es va traslladar de Drupal a la Biblioteca Universitària de Basilea a una nova infraestructura tecnològica desenvolupada amb el projecte coli-conc. Des de llavors, BARTOC es troba allotjat a la Common Library Network (GBV) de Göttingen.

## Referències

* ↑ «BARTOC.org: Terminology Registries» (en anglès). [Consulta: 5 agost 2021].
* 1 2 Ledl, Andreas; Voss, Jakob. «Describing Knowledge Organization Systems in BARTOC and JSKOS» (en anglès), 23-05-2016. [Consulta: 5 agost 2021].
* ↑ «Knowledge Organization Systems and Their Typology [Eva Bratková, Helena Kučerová]», 08-08-2016. Arxivat de l'original el 2016-08-08. [Consulta: 5 agost 2021].
* ↑ «BARTOC.org: Contact». [Consulta: 5 agost 2021].
* ↑ «coli-conc - Welcome to coli-conc». [Consulta: 5 agost 2021].

## Enllaços externs

* Pàgina principal de BARTOC
# Baix pes en néixer

L'Organització Mundial de la Salut defineix el baix pes en néixer (BPN) com el pes en néixer d'un nadó de 2.499 g o menys, independentment de l'edat gestacional. [1] Els nadons nascuts amb BPN han afegit riscos per a la salut que requereixen una vigilància estreta, sovint en una unitat de cures intensives neonatals (UCIN). També tenen un major risc de patir malalties a llarg termini que requereixen un seguiment al llarg del temps.

## Classificació

El pes al naixement es pot classificar en:
* Pes elevat en néixer (macrosomia): superior a 4.200 g
* Pes normal (a termini): 2.500-4.200 g
* Baix pes en néixer: menys de 2.500 g
** Pes en néixer molt baix: menys de 1.500 g
** Pes en néixer extremadament baix: menys de 1.000 g

## Causes

El BPN és causat per un part prematur (és a dir, una edat gestacional baixa en néixer, que es defineix habitualment com a menor de 37 setmanes de gestació) o pel fet que el nadó sigui petit per a l'edat gestacional (és a dir, un creixement prenatal lent) o una combinació de tots dos.
En general, els factors de risc en la mare que poden contribuir al baix pes al naixement inclouen edats joves, embarassos múltiples, nadons amb BPN anteriors, mala alimentació, malalties del cor o hipertensió, malaltia celíaca no tractada, trastorn per consum de drogues, consum excessiu d'alcohol i atenció prenatal insuficient. També pot ser causada per la ruptura prematura de membranes. Els factors de risc ambiental inclouen fumar, exposar-se al plom i altres tipus de contaminacions atmosfèriques.

## Referències

* ↑ «eMedicine - Extremely Low Birth Weight Infant : Article by KN Siva Subramanian, MD».
* ↑ Rizzo, Nicola; Simonazzi, Giuliana; Curti, Alessandra «Obstetrical risk factors of ELBW». Italian Journal of Pediatrics, 41, Suppl 1, 24-09-2015, pàg. A35. DOI: 10.1186/1824-7288-41-S1-A35. ISSN: 1824-7288. PMC: 4595176.
* ↑ «Labor and delivery - Low Birth Weight». Umm.edu, 22-10-2008. Arxivat de l'original el 2011-08-20.
* ↑ Tersigni, C.; Castellani, R.; de Waure, C.; Fattorossi, A.; De Spirito, M.; Gasbarrini, A.; Scambia, G.; Di Simone, N. «Celiac disease and reproductive disorders: meta-analysis of epidemiologic associations and potential pathogenic mechanisms». Human Reproduction Update, 20, 4, 2014, pàg. 582–593. DOI: 10.1093/humupd/dmu007. ISSN: 1355-4786. PMID: 24619876.
* ↑ «Celiac disease and obstetric complications: a systematic review and metaanalysis». Am J Obstet Gynecol, 214, 2, Oct 9, 2015, pàg. 225–34. DOI: 10.1016/j.ajog.2015.09.080. PMID: 26432464.
# BPV

BPV té els següents significats:
* Biblioteca Pública de València, biblioteca de la ciutat de València
* Bloc per la Vall, partit polític municipalista de la Vall de Boí, a l'Alta Ribagorça